རྡོ་རྗེ་གུར་གྱི་ཐོ་ཡིག་བཞུགས།
༄༅༅། །བཅོམ་ལྡན་འདས་དཔལ་ཀྱེའི་རྡོ་རྗེ་ལ་ཕྱག་འཚལ་ལོ། །དགྱེས་པ་རྡོ་
རྗེའི་རྒྱུད་ལ་འབུམ་ཚོ་ལྔ་བྱུང་བ་ནི། སེམས་ཅན་མི་ལ་ཉོན་མོངས་པ་ལྔ་ཡོད་པས་དེའི་
གཉེན་པོར་འབུམ་ཚོ་ལྔ་བྱུང་བ་སྟེ། ཞེ་སྡང་ཅན་གྱི་གཉེན་པོར་རྡོ་རྗེ་ཅན་གྱི་རྒྱུད་
འབུམ་བྱུང་བ་ནས། ཕྲག་དོག་ཅན་གྱི་གཉེན་པོར་རྟ་མཆོག་གི་རྒྱུད་འབུམ་ཕྱེད་བྱུང་
བའི་བར་དུ་ཤེས་པར་བྱའོ། །དེ་ཡང་། འདོད་ཆགས་ཞེ་སྡང་ང་རྒྱལ་དང་། །ཞེས་པ་
ལ་སོགས་པ་ལེའུ་དང་པོ་ལས་ཤེས་པར་བྱའོ། །ལ་ལ་ནི་ལྷ་དབང་ཕྱུག་ཆེན་པོ་ཞེ་སྡང་
ཆེ་བ་དང་། མུ་སྟེགས་སྤྱོད་པ་བ་སྟོང་པ་ཉིད་ལ་ཞེན་པ་གཏི་མུག་ཆེ་བ་དང་། འགྲོ་
བ་ཐ་མལ་པ་སེར་སྣའམ་ང་རྒྱལ་ཆེ་བ་དང་། ཉན་ཐོས་དང་རང་རྒྱལ་རང་གི་དོན་
ལ་ཆགས་པའི་འདོད་ཆགས་ཆེ་བ་དང་། ཕ་རོལ་ཏུ་ཕྱིན་པ་པ་སྟེ། གདུལ་བྱའི་བྱེ་བྲག་
ལྔ་འདུལ་བའི་ཕྱིར། འབུམ་ཕྲག་ཕྱེད་དང་ལྔ་བསྟན་པར་བཞེད་དོ། །དེ་ཡང་རྒྱས་པ་
རྩ་བའི་རྒྱུད་ལ་འབུམ་ཕྲག་ལྔ། བརྟག་པ་སུམ་ཅུ་པའོ། །དེ་རྣམས་ལས་བསྡུས་པ་རྩ་
བའི་རྒྱུད་ནི་བརྟག་པ་གཉིས་པ་འདི་ཡིན་ཏེ། བསྡུས་ལུགས་ཀྱང་རྡོ་རྗེ་ཅན་གྱི་རྒྱུད་
འབུམ་ནས་བརྟག་པ་གཉིས་པ་འདི་བཏུས་པས། གཞན་འབུམ་ཕྲག་ཕྱེད་དང་བཞི་
ནས་ཀྱང་བསྡུས་པ་རྩ་བའི་རྒྱུད་བཞི་འོང་བར་རིགས་སོ། །ཞེས་གསུང་ངོ་། །བསྡུས་པ་
- 440 -

ས་ཆེན་ཀུན་དགའ་སྙིང་པོའི་གསུང་།
རྩ་བའི་རྒྱུད་བཤད་པའི་དགོས་པ་ནི། ལེའུ་བཞི་པ་ལས་རིགས་བཞི་བསྟན་ཏོ། །རྒྱུད་
འདི་ནི་ཕྱི་མའི་རྒྱུད་ཡིན་པར་ལེའུ་བཞི་པ་ལས་བསྟན་པར་བཞེད་དོ། ཁོ་བོའི་བླ་མ་
ནི། རྩ་བའི་རྒྱུད་འདི་ལ་རྒྱས་པ་དང་བསྡུས་པར་མི་བྱེད་དེ། ཤློ་ཀའི་གྲངས་ནི་འབུམ་
ཕྲག་ལྔ། ཆོས་ཀྱི་སྐོར་མཚམས་ཕྱོགས་ནི་བརྟག་པ་སུམ་ཅུ། ལེའུ་ནི་སྟོང་ཕྲག་སུམ་ཅུ་
ཡིན་ལ། དེའི་སླད་ནས་བརྟག་པ་གཉིས་པ་འདི་ཕྱུང་ངོ་། །རྡོ་རྗེ་གུར་གྱི་བརྟག་པ་ལ་
སོགས་པ་ཉི་ཤུ་རྩ་བརྒྱད་ནི་མཁའ་འགྲོ་མ་རྣམས་ཀྱིས་སྦས་སོ། །རྒྱུད་འདི་ནི་བཤད་
པའི་རྒྱུད་དོ། །སྤྱིར་བཤད་པའི་རྒྱུད་ལ་གསུམ་སྟེ། དཀའ་བ་གཅོད་པ་དང་། མ་ཚང་
བ་ཁ་བསྐང་བ་དང་།
གཉིས་ཡིན་ནོ། །རྒྱུད་འདི་ལ་ཚིགས་སུ་བཅད་པ་དྲུག་བརྒྱ། ལེའུ་བཅོ་ལྔར་གནས་
ཀྱང་ལེའུ་དང་པོས་མདོར་བསྟན་ལ་ལེའུ་བཅུ་བཞིས་རྒྱས་པར་བཤད་དོ། །དེ་ཐམས་
ཅད་ཀྱང་གཉིས་སུ་འདུས་ཏེ། བརྗོད་བྱ་དོན་གྱི་རྒྱུད་དང་། རྗོད་བྱེད་ཚིག་གི་རྒྱུད་
དོ། །དང་པོ་ལ་གསུམ་སྟེ། རྒྱུད་སྒོ་བཞིར་བཞག་པ་དང་། ཕ་རྒྱུད་མ་རྒྱུད་དུ་བཞག་པ་
དང་། མའི་རྒྱུད་ཀྱི་ཚུལ་བསྟན་པའོ། །དེ་ལ་གཉིས་ཏེ་མ་རྒྱུད་དུ་བཞག་པའི་འཐད་
པ་དང་། རྒྱུད་ཀྱི་དབྱེ་བའོ། །དེ་ལ་གཉིས་ཏེ། མ་རྒྱུད་བཅུ་བཞིར་དབྱེ་བ་དང་། ཁྱད་
པར་དུ་དགྱེས་པ་རྡོ་རྗེའི་རྒྱུད་བསྟན་པའོ། །དེ་ལ་གཉིས་ཏེ། རྩ་རྒྱུད་དངོས་དང་། རྡོ་
རྗེ་གུར་གྱི་དགོས་པའོ། །དང་པོ་ལ་གཉིས་ཏེ། རྒྱུད་ཇི་ལྟར་ཐོས་པའི་ཚུལ་གྱིས་མདོར་
བསྟན་པ་དང་། རྒྱས་པར་བཤད་པའོ། །དེ་ལ་གསུམ་སྟེ། ཤློ་ཀའི་གྲངས་དང་། བརྟག་
པའི་གྲངས་དང་། ལེའུའི་གྲངས་སོ། །དང་པོ་ལ་གསུམ་སྟེ། མདོར་བསྟན་པ་དང་།
རྒྱས་པར་བསྟན་པ་དང་། མཇུག་བསྡུ་བའོ། །བརྗོད་བྱ་དོན་གྱི་རྒྱུད་ལ་གཉིས་ཏེ། ཐབས་
དང་། ཐབས་ལས་བྱུང་བའོ། ཐབས་ལ་གཉིས་ཏེ། ཡན་ལག་ཚོགས་འཁོར་དང་།
རྣམ་གྲངས་གཞན་མི་འདྲ་བའི་རྒྱུད་ལས་རྒྱུད་འདི་ནི་ཐ་མ་
- 441 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཀ༽
ཐབས་དངོས་སོ། །དེ་ལ་གསུམ་སྟེ། སློབ་དཔོན་གྱི་མཚན་ཉིད་དང་། སྨིན་ལམ་གྱི་
ཡན་ལག་དང་། སྨིན་ལམ་དངོས་སོ། །སྨིན་ལམ་གྱི་ཡན་ལག་ལ་བཞི་སྟེ། གསོལ་བ་
གདབ་པ་ཡོན་དབུལ་བ་དང་བཅས་པ་དང་། སའི་ཆོ་ག་དང་། དཀྱིལ་འཁོར་བྲི་བ་
དང་། མཆོད་པའོ། །དཀྱིལ་འཁོར་བྲི་བ་ལ་གཉིས་ཏེ། ཐིག་གིས་བྲི་བ་དང་། ཚོན་
གྱིས་བྲི་བའོ། །སྨིན་ལམ་དངོས་ལ་གཉིས་ཏེ། སློབ་མ་སྨིན་པ་དང་། ལྷ་སྨིན་པའོ། །དང་
པོ་ལ་གཉིས་ཏེ། གསང་བའི་འཇུག་པ་དང་། དབང་ངོ་། །དེ་ལ་གསུམ་སྟེ། དབང་གི་
གྲངས་དང་། དབང་དངོས་དང་། དམ་ཚིག་གོ །གྲངས་ལ་གཉིས་ཏེ། ལུས་རྣམ་པར་
བཞག་པ་དང་། ཡན་ལག་རྒྱས་པའོ། །དབང་དངོས་ལ་བཞི་སྟེ། བུམ་པའི་དབང་ལ་
སོགས་པའོ། །གྲོལ་བའི་ལམ་ལ་གཉིས་ཏེ། ཚེ་གཅིག་ལ་འཚང་རྒྱ་བའི་ལམ་དང་། བར་
མ་དོར་འཚང་རྒྱ་བའི་ལམ་མོ། །དང་པོ་ལ་གསུམ་སྟེ། བསྐྱེད་པའི་རིམ་པ་དང་། རྫོགས་
པའི་རིམ་པ་དང་། སྤྱོད་པའོ། །དང་པོ་ལ་གཉིས་ཏེ། དཔའ་བོ་གཅིག་པ་དང་། དཀྱིལ་
འཁོར་གྱི་འཁོར་ལོའོ། །དེ་ལ་གཉིས་ཏེ། རྗེ་བཙུན་གྱི་འཁོར་ལོ་དང་། རྗེ་བཙུན་མའི་
འཁོར་ལོའོ། །དང་པོ་ལ་བཞི་སྟེ། དཀྱིལ་འཁོར་གྱི་མིང་དང་། དགོས་པ་དང་། བསྒོམ་
པ་དངོས་དང་། བསྒོམས་པའི་འབྲས་བུའོ། །དང་པོ་ལ་གཉིས་ཏེ། མཉམ་པར་བཞག་
པའི་རྣལ་འབྱོར་དང་། མཉམ་པ་ལས་ལངས་པའོ། །དང་པོ་ལ་དྲུག་སྟེ། གཞིའི་ཡན་
ལག་ལ་སོགས་པ་དྲུག་གོ །མཉམ་ལངས་ལ་བཞི་སྟེ། དག་པ་རྗེས་སུ་དྲན་པ་དང་།
སྔགས་བཟླས་པ་དང་། གཏོར་མ་གཏང་བ་དང་། གཤེགས་སུ་གསོལ་བའོ། །ལ་ལ་ནི་
སྒྲུབ་ཐབས་ཐམས་ཅད་ཡན་ལག་དྲུག་གིས་བསྡུས་ཏེ། གཞིའི་ཡན་ལག་དང་། བྱང་
ཆུབ་པ་ལྔའི་ཡན་ལག་དང་། རྒྱུའི་ཧེ་རུ་ཀ་དང་། འབྲས་བུའི་ཧེ་རུ་ཀ་དང་། འཁོར་
བསྐྱེད་པ་དང་། ཞར་ལས་བྱུང་བའི་ཡན་ལག་དང་དྲུག་གོ །ཞེས་བཞེད་དོ། །རྫོགས་
- 442 -

ས་ཆེན་ཀུན་དགའ་སྙིང་པོའི་གསུང་།
པའི་རིམ་པ་ལ་གཉིས་ཏེ། མདོར་བསྟན་པ་དང་། རྒྱས་པར་བཤད་པའོ། །དེ་ལ་
གཉིས་ཏེ། མཚན་མ་དང་བཅས་པ་དང་། མཚན་མ་མེད་པའི་རྫོགས་རིམ་མོ། །བར་
མ་དོར་འཚང་རྒྱ་བ་ལ་གསུམ་སྟེ། དབང་བསྐུར་བ་དང་། རོ་བསྲེག་པ་དང༌། སཱཙྪ་
གདབ་པའོ། །ཐབས་ལས་བྱུང་བ་ལ་གསུམ་སྟེ། དངོས་སུ་འགྲུབ་པ་དང་། སྤོགས་པའི་
ཆོ་ག་དང་། དྲག་ཤུལ་གྱི་ཆོ་གའོ། །དང་པོ་ལ་གཉིས་ཏེ། འཇིག་རྟེན་ལས་འདས་པའི་
ཐབས་ལས་བྱུང་བ་དང་། འཇིག་རྟེན་པའི་ཐབས་ལས་བྱུང་བའོ། །དེ་ལ་གཉིས་ཏེ།
མདོ་དང་། རྒྱས་པའོ། །དེ་རྣམས་རྒྱུད་ཉིད་དང་སྦྱར་བ་ནི། དང་པོར་རྒྱུད་སྒོ་བཞིར་
འོང་བ་ནི། ལེའུ་བཅུ་གསུམ་པ་ལས། དམན་པ་རྣམས་ལ་བྱ་བའི་རྒྱུད། །ཅེས་པ་ལ་
སོགས་པས་བསྟན་ཏོ། །ཕ་རྒྱུད་མ་རྒྱུད་དུ་བཞག་པ་ནི། དེ་ཉིད་ལས། སྐྱེས་པ་རྣམས་
ནི་འདུལ་བའི་ཕྱིར། །ཞེས་པ་ལ་སོགས་པས་བསྟན་ཏོ། །མ་རྒྱུད་དུ་བཞག་པའི་རྒྱུ་
མཚན་ནི། དེ་ཉིད་ལས། བྱམས་པ་ལ་སོགས་པ་ཞེས་པ་ལ་སོགས་པས་བསྟན་ཏོ། །མ་
རྒྱུད་ཀྱི་དབྱེ་བ་ནི། དེ་ཉིད་ལས། དགའ་མཛེས་ཞེས་བྱ་བ་ལ་སོགས་པས་བསྟན་ཏོ། །རྒྱུད་
ཇི་ལྟར་ཐོས་པའི་ཚུལ་གྱིས་མདོར་བསྟན་པ་ནི། ལེའུ་བཅོ་ལྔ་པ་ལས། བཙུན་མོ་ཆོས་
ལ་གནས་པ་ནི། །ཞེས་པ་ལ་སོགས་པའོ། །འབུམ་ཕྲག་ལྔ་མདོར་བསྟན་པ་ནི། ལེའུ་
དང་པོ་ལས། འབུམ་ཕྲག་ལྔ་བདག་ཀྱེའི་རྡོ་རྗེ། །ཞེས་པས་བསྟན་ཏོ། །
རྒྱས་པར་བསྟན་པ་ནི་ལེའུ་གཉིས་པ་ལས། དེ་ནས་རྡོ་རྗེའི་འཛིན་མ་ཞེས་པ་ལ་
སོགས་པའོ། །
མཇུག་བསྡུ་བ་ནི་ལེའུ་བཞི་པ་ལས། འབུམ་ཕྲག་ལྔ་ཡི་རྒྱ་མཚོ་ཆེ། །ཞེས་པ་ལ་
སོགས་པའོ། །བརྟག་པའི་གྲངས་ནི་དེ་ཉིད་ལས། རྡོ་རྗེ་སྙིང་པོ་ཞེས་པ་ལ་སོགས་པའོ། །
ལེའུའི་གྲངས་ནི་དེ་ཉིད་ལས། སྟོང་ཕྲག་སུམ་ཅུའི་གྲངས་ཀྱིས་ནི། །ཞེས་པའོ། །གུར་
- 443 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཀ༽
བཤད་པའི་དགོས་པ་དང་བཅས་པ་ནི་དེ་ཉིད་ལས། ཇི་ལྟར་ན་སྤྲོས་པ་ཞེས་པ་ལ་
སོགས་པའོ།། །།
ཚོགས་འཁོར་ནི་ལེའུ་གཉིས་པ་ལས། དེ་ནས་རྡོ་རྗེ་འཛིན་པ་ཞེས་པ་ལ་སོགས་
པ་དང་། བརྒྱད་པ་ལས་ཞུ་བ་ལ་སོགས་པ་དང་། བཅུ་བཞི་པ་ལས་དེ་ནས་བཅོམ་
ལྡན་འདས་ལ་སོགས་པའོ། །སློབ་དཔོན་གྱི་མཚན་ཉིད་ནི་ལེའུ་བརྒྱད་པ་ལས། དེ་
ནས་རྡོ་རྗེ་སློབ་དཔོན་གྱི་ཞེས་པ་ལ་སོགས་པ་དང་། ལེའུ་བཅོ་ལྔ་པ་ལས། སློབ་དཔོན་
སྟོན་པར་གྱུར་པ་ནི། །ཞེས་པ་ལ་སོགས་པའོ། །གསོལ་བ་གདབ་པ་ནི་བརྒྱད་པ་ལས།
དེ་ནས་རྣལ་འབྱོར་མ་ཞེས་པ་ལ་སོགས་པའོ། །ཡོན་དབུལ་བ་ནི་དགུ་པ་ལས། ཀྱེའི་
རྡོ་རྗེ་ལས་དཀྱིལ་འཁོར་ལ་སོགས་པའོ། །སའི་ཆོ་ག་ནི་ལེའུ་གཉིས་པ་ལས། ས་གཞི་
ཡོངས་སུ་གཟུང་ཞེས་བྱ་བ་ལ་སོགས་པ་དང་། ལེའུ་བརྒྱད་པ་ལས་དེ་ལ་འདི་ནི་ཞེས་
པ་ལ་སོགས་པ་དང་། ཡང་དེ་ཉིད་ལས། །དེ་ལ་འདི་ནི་ས་སྦྱང་བ་ཞེས་པ་ལ་སོགས་
པ་དང༌། ལེའུ་བཅུ་བཞི་པ་ལས་དེ་ནས་བཅོམ་ལྡན་འདས་ཞེས་པ་ལ་སོགས་པའོ། །
མདའ་གཞུ་དག་པ་དང་། རོལ་མོའི་སྒྲ་དང་། རྡོ་རྗེའི་གར་དང་། རྐང་སྟབས་དང་།
ལག་སྟབས་དང་། འདུག་སྟངས་དང་། ཉམས་དགུ་དང་། གླུ་བླང་བ་བསྟན་ཏོ། །ཐིག་
གིས་བྲི་བ་ནི། ལེའུ་གཉིས་པ་ལས། རྡོ་རྗེ་ཅན་གྱི་ཁྲུ་གསུམ་ཞེས་པ་ལ་སོགས་པ་དཀྱིལ་
འཁོར་གྱི་ཚད་དང་། ལེའུ་ལྔ་པ་ལས། ཐམས་ཅད་བསྡུས་པའི་དཀྱིལ་འཁོར་ནི། །ཞེས་
པ་ལ་སོགས་པ་དང་། ལེའུ་བརྒྱད་པ་ལས། ཐིག་སྐུད་སར་པ་ཞེས་པ་ལ་སོགས་པ་དང་།
འཁོར་ལོ་ཡི་ནི་བརྒྱད་ཉིད་ཀྱི། །ཞེས་པ་ལ་སོགས་པ་དང་། དེ་ལ་འདི་ནི་ཐིག་གདབ
པ་དང་། ཞེས་པ་ལ་སོགས་པའོ། །ཚོན་གྱིས་བྲི་བ་ནི་ལེའུ་གཉིས་པ་ལས། རྡོ་རྗེའི་
དབང་པོ་སྔོན་པོ་ཞེས་པ་ལ་སོགས་པ་ཚོན་གྱི་རྒྱུ་དང་། ལེའུ་བཞི་པ་ལས། སྐུ་གསུང་
- 444 -

ས་ཆེན་ཀུན་དགའ་སྙིང་པོའི་གསུང༌།
ཐུགས་ཀྱི་རྟག་པ་ཞེས་པ་ལ་སོགས་པ་ཚོན་གྱིས་ཇི་ལྟར་བྲི་བ་དང་། ལེའུ་ལྔ་པ་ལས།
རྡུལ་ཚོན་གྱིས་ཀྱང་བྲི་བར་བྱ། །ཞེས་པ་དང་། ཡང་དེ་ཉིད་ལས། སངས་རྒྱས་མགོན་
པོ་ཞེས་པ་ལ་སོགས་པ་དཀྱིལ་འཁོར་གྱི་ཕྱོགས་དང་། མདོག་དང་། མཚན་ཉིད་དང་།
དཀྱིལ་འཁོར་གྱི་མིང་གཙོ་བོའི་སྒོ་ནས་གདགས་པ་དང་། ངེས་ཚིག་དང་། ལྷའི་གྲངས་
བསྟན་ཏོ། །ལེའུ་དྲུག་པ་ལས། རྡོ་རྗེ་སེམས་དཔའ་མི་ཕྱེད་པ། །ཞེས་པ་ལ་སོགས་པ་
རིགས་ལྔའི་མཚན་མ་བྲི་བ་དང་། ལེའུ་བརྒྱད་པ་ལས། དེ་ལ་འདི་ནི་རྡུལ་ཚོན་ཞེས་
པ་ལ་སོགས་པ་རྩིག་པ་ལྔ་བྲི་བ་དང་། ལྷ་དགུའི་མཚན་མ་བྲི་བ་བསྟན་ཏོ། །མཆོད་པ་
ནི་ལེའུ་བཅུ་བཞི་པ་ལས། ཧི་ཧི་ཞེས་པ་ལ་སོགས་པ་རོལ་མོའི་མཆོད་པའོ།། །།
འཇུག་པ་ནི་ལེའུ་བཞི་པ་ལས་མཆོག་ཏུ་དགའ་བ་ཞེས་པ་ལ་སོགས་པའོ། །དབང་
གི་ལུས་རྣམ་པར་བཞག་པ་ནི། ལེའུ་བདུན་པ་ལས། བུམ་པའི་དབང་ནི་དང་པོ་ཞེས་
པ་ལ་སོགས་པའོ། །ཡན་ལག་རྒྱས་བཤད་ནི་ལེའུ་བཅོ་ལྔ་པ་ལས། ཆུ་ཡི་དབང་ནི་དང་
པོ་ཞེས་པ་ལ་སོགས་པའོ། །དབང་བསྐུར་བ་ནི་ལེའུ་བདུན་པ་ལས། །དཀྱིལ་འཁོར་
དམ་པ་བྲིས་ནས་ཞེས་པ་ལ་སོགས་པས་དབང་བཞི་ཆར་བསྐུར་བ་སྤྱིར་བསྟན་ཏོ། །བུམ་
པའི་དབང་བསྐུར་བ་ཁྱད་པར་དུ་བཤད་པ་ནི་ལེའུ་བཞི་པ་ལས། དེ་ནས་བཅོམ་ལྡན་
འདས་ཞེས་པ་ལ་སོགས་པས་རིག་པའི་དབང་། སློབ་དཔོན་གྱི་དབང་བསྐུར་བ་བསྟན་
ཏོ། །རིག་པའི་དབང་གི་རྣམ་པར་དག་པ་ནི། ལེའུ་བདུན་པ་ལས། རྡོ་རྗེ་ལྟ་བུ་མི་ཕྱེད་
ཅིང་། །ཞེས་པ་ལ་སོགས་པའོ། །སློབ་དཔོན་གྱི་དབང་བསྐུར་བ་ཁྱད་པར་དུ་བསྟན་པ་
ནི། ལེའུ་ལྔ་པ་ལས་ཕུང་པོ་ལྔ་ཡི་རང་བཞིན་ཞེས་པ་ལ་སོགས་པའོ། །གསང་བའི་དབང་
བསྐུར་བ་ཁྱད་པར་དུ་བསྟན་པ་ནི། ལེའུ་བཅུ་བཞི་པ་ལས། ཤིན་ཏུ་བཞིན་མཛེས་མིག་
ཡངས་མ། །ཞེས་པ་ལ་སོགས་པ་དང་། རྡོ་རྗེ་སེམས་དཔའ་བསྐྱེད་པ་དང་། །ཞེས་པ་
- 445 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཀ༽
ལ་སོགས་པ་དང་། ལེའུ་བཅོ་ལྔ་པ་ལས། དེ་ནས་གཞན་ཡང་བཤད་བྱ་བ། །ཞེས་པ་ལ་
སོགས་པའོ། །དབང་གསུམ་པ་ཁྱད་པར་དུ་བསྟན་པ་ནི་ལེའུ་བཅུ་བཞི་པ་ལས། པདྨས་
མཉེས་པའི་རྡོ་རྗེ་ཅན། །ཞེས་པ་ལ་སོགས་པ་དང་། ཡང་རྡོ་རྗེ་སེམས་དཔའ་བསྐྱེད་
པ་ཞེས་པ་ལ་སོགས་པ་ཉིད་དང་། ལེའུ་བཅོ་ལྔ་པ་ལས། དེ་ནས་གཞན་ཡང་བཤད་
བྱ་བ། །ཞེས་པ་ལ་སོགས་པ་ཉིད་ཀྱིས་ཀྱང་བསྟན་ཏོ། །དམ་ཚིག་ནི་ལེའུ་བདུན་པ་
ལས། ག་དང་ཧ་ཞེས་པ་ལ་སོགས་པ་ཤ་ལྔ་དང་བདུད་རྩི་ལྔ་བཟའ་བ་ཡོན་ཏན་དང་
བཅས་པ་དང་། ལེའུ་བཅོ་ལྔ་པ་ལས། སློབ་དཔོན་སྨད་པར་མི་བྱ་ཞེས་པ་ལ་སོགས་
པ་དང་། རྡོ་རྗེ་སེམས་དཔའ་བསྐྱེད་པ་ཞེས་བྱ་བ་ལ་སོགས་པ་ཉིད་ཀྱིས་རྩ་བའི་དམ་
ཚིག་དང་ཡན་ལག་གི་དམ་ཚིག་རྣམས་བསྟན་ཏོ། །ལེའུ་བཅུ་དགུ་པ་ལས་དེ་ནས་རྡོ་
རྗེ་འཛིན་པ་ལ་སོགས་པས་སྤྱིའི་དམ་ཚིག་གོ །ལྷ་སྨིན་པ་ནི་ལེའུ་དགུ་པ་ལས། དེ་
ནས་རྡོ་རྗེ་འཛིན་རྒྱལ་གྱིས། །ཞེས་པ་ལ་སོགས་པས་རབ་གནས་བསྟན་ཏོ། །དཔའ་བོ་
གཅིག་པ་ནི་ལེའུ་བཅོ་ལྔ་པ་ལས། དེ་ནས་རྡོ་རྗེ་འཛིན་རྒྱལ་གྱིས། །ཞེས་པ་ལ་སོགས་
པས་ཧེ་རུ་ཀ་གསུམ་བསྒོམ་པ་བསྟན་ནོ། །དཀྱིལ་འཁོར་གྱི་མིང་ནི། དང་པོ་ལས་རྡོ་
རྗེ་ཅན་དང་ལ་སོགས་པའོ། དགོས་པ་ཡང་དང་པོ་ལས། འདོད་ཆགས་ཞེས་པ་ལ་
སོགས་པ་སྐབས་འཕྲོས་དང་བཅས་པའོ། །རྗེ་བཙུན་གྱི་འཁོར་ལོ་བསྒོམ་པ་ནི། དང་
པོ་སྒྲུབ་པའི་མཚན་ཉིད་ནི་ལེའུ་བརྒྱད་པ་ལས། སྐྱེས་བུ་ཚུལ་ཁྲིམས་ལྡན་པ་དང་། །བདེ་
གཤེགས་བཀའ་ལས་མི་འདའ་ཞིང་། །བླ་མ་བསྙེན་བཀུར་སྙིང་རྗེ་ཅན། །ཞེས་གསུངས་
སོ། །སྒྲུབ་པ་པོ་དེས་མཚན་ཉིད་དང་ལྡན་པའི་ག